In nomine Dominj amen. Henrico(!),¹ Dei et apostolice sedis gracia episcopus ecclesie Reualiensis, vniuersis, ad quos presentes littere nostre peruenerint, salutem in Domino et fidem indubiam presentibus adhibere. Noueritis, quod in nostra necnon notarii publici testiumque infrascriptorum presencia constitutus venerabilis in Christo pater et dominus, frater Tidemannus, abbas monasterii in Pa[dis], ordinis Cisterciensis, nostre Reualiensis dyocesis, habens et tenens in suis manibus duas patentes litteras in pergameno conscriptas, quas coram nobis ac notario et testibus infrascriptis exhibitas et productas, integras et sanas, non viciatas, non² cancellatas, sed omni prorsus vicio et suspicione carentes, legi fecit. Prima fuit illustris principis, felicis recordacionis, Magni, Swecie, Norwegie et Scanie regis, ipsius sigillo rotundo de cera alba in pressula pergamena inpendenti sigillata, jn cuius medio ymago regis, in manv dextra globum cum crvce desuper tenentis, jn manv vero sinistra sceptrvm, et in sinistro latere clipeus ymaginem leopardi in se continens appareba[n]t, et in circumferencia hee littere per ordinem legebantur: Scz³ Magnj Dei gracia Sweuorum, Gotorum et Norwegie regis; et in posteriori parte huius sigillj ymago leonis in quodam clipeo videbatur, et in circumferencia hee littere per ordinem legebantur: Clipeus Magni Dei gracia Sweuorum Gotorumque regis illustris. 2:a vero a quodam Nicolao Thureson, dapifere(!) regis Swecie, suo vero sigillo sigillata emanauit; et huic littere alia parua littera⁴ per pressulam pergamenam, sigillo Simonis Haconsson, aduocati Viborgensis, sigillata, affixa fuit et annexa. Tenor vero prime littere sequitur et est talis: Magnus, Dei gracia (etc. Se n. 142). 2:e vero littere talis est tenor: Omnibus presens scriptum (etc. Se n. 178). Sed transfixe seu annexe littere tenor sequitur in hec verba: Omnibus presens scriptum cernentibus Suno Haconsson (etc. Se n. 179). Post quarum quidem litterarum produccionem et leccionem prefatus dominus abbas nos cum instancia requisiuit, quatenus prefatas litteras diligenter inspicere et examinare dignaremur, eisque diligenter inspectis et examinatis, ipsas auctoritate nostra ordinaria et decreto in formam publici instrumenti transcribi et transsumi mandaremus tali modo, vt ipsis litteris vti veris litteris originalibus posset tam in iudicio quam extra plenaria fides adhiberi; et protestabatur, quod huiusmodi litterarum missio periculosa foret propter discrimina viarum et periculum maris. Si forte perderentur in aliis mundi partibus, vbi ipse pro se uel suo conuentu de eis necesse haberet, extunc ipse aut monasterium suum in iure suo posset defraudari. Nos itaque Henricus, episcopus prefatus, visis et diligenter examinatis predictis litteris, ipsasque veras et absque suspicione aliqua reputatas eiusdem dominj abbatis requicicionibus et peticionibus vtpote racionabilibus annuentes, prefatas litteras per infrascriptum notarium publicum Iohannem Cræweth transscribi et transsumi mandamus, volentes et tenore presencium decernentes, quod transsumpto huiusmodi deinceps in omnibus et per omnia plenaria fides adhibeatur, tam in iudicio quam extra, sicut veris litteris originalibus antedictis, ipsumque transsumptum fidem faciat in agendis, cui in omnibus et singulis suis articulis auctoritatem nostram interponimus et decretum. Jn cuius rei testimonium presens transscriptum seu transsumptum, cum supradictis litteris originalibus diligenter auscultatum et in hanc publicam formam redactum, sigilli nostri petimus appencione communiri. Datum et actum anno Dominj mcdxxiiij, jndiccione 2:a, die Jouis, xj mensis Maij, horis vesperarum uel quasi, pontificatus sanctissimi in Christo patris ac dominj nostri, domini Martinj, diuina prouidencia pape quinti, anno vij, in aula episcopalis castri nostri in magno castro Reualiensi, presentibus ibidem honorabilibus et discretis viris dominis Laurencio Kok, uicario perpetuo Reualiensi, Henrico Holbak, presbitero Maguntinensis dyocesis, et aliis quampluribus fidedignis testibus, ad premissa specialiter uocatis et rogatis. Et ego Johannes Cræweth, clericus Hauelborgensis dyocesis, publicus auctoritate imperiali notarius, quia supradictarum litterarum exhibicioni, produccioni et leccioni, peticioni et mandato ac decreti interposicione(!) omnibusque aliis et singulis premissis, dum sic vt permittitur agerentur et fierent, presens interfuj cum testibus prefatis, eaque sic fieri vidi et audiuj, ideo ad mandatum prefati reuerendi in Christo patris ac domini episcopi Reualiensis hoc presens publicum instrumentum seu transsumptum manv mea propria conscriptum et cum predictis litteris originalibus diligenter auscultatum exinde confeci signoque et nomine meis solitis et conswetis signauj, rogatus et requisitus in fidem et testimonium omnium et singulorum premissorum.